open-index/open-wikipedia-markdown huggingface dataset:
Laibiškių dvaras

**Laibiškių dvaras** – buvusi dvaro sodyba, esanti Ukmergės rajono savivaldybėje Deltuvos seniūnijoje, Laibiškių kaime, prie kelio . Šalia išlikusi caro laikų kelio prižiūrėtojų sarginė, priešingoje kelio pusėje stūkso buvusi pašto stotis ir smuklė. 

Dvaro rūmų pastatas prastos būklės: laikančios konstrukcijos suirę, stogas vietomis paramstytas mediniais balkiais, išardytos kai kurios mūrinės laikančios sienos pastato viduje. Yra išlikusio autentiško parketo. Rūmų priešingoje pusėje esantys priestatai apgyvendinti, prižiūrimi.

## Istorija

1784 m. Deltuvos klebono parengtame parapijos topografiniame aprašyme minimi Laibiškiai, priklausantys kunigaikščiui Radvilai.

Dvaras įsikūręs prie trakto Peterburgas–Varšuva, nutiesto 1830-1836 m. Dvaro istorija fragmentiškai paminėta tik istoriniuose šaltiniuose apie Leonpolio dvarą. M. K. Čiurlionio nacionaliniame muziejuje saugoma 1898 m. Stanislovo Kazimiero Kosakovskio daryta 11,4x15,7 cm dydžio dvaro fotografija.

## Šaltiniai

## Nuorodos

* Nežinomas Laibiškių dvaras *praeitieszvalgas.lt*, 2014.
Perušičius

**Perušičius** () – miestas Kroatijoje, Likos–Senio apskrityje, Likos istoriniame krašte, prie Likos upės; savivaldybės centras. Pro miestą eina Zagrebo–Splito plentas ir geležinkelis. Verčiamasi daugiausia žemės ūkiu.

Mieste stovi Šv. Kryžiaus Išaukštinimo bažnyčia, yra tvirtovės liekanos. Perušičiaus apylinkėse yra Grabovačos karstinis urvas, Kosinio tiltas per Liką (past. 1929 m.), auga masyvus „kėnis caras“ (42,5 m aukščio), akmuo su romėnišku įrašu. Ant Likos sudarytas Kruščicos tvenkinys. Miestas ir apylinkės dažnai kenčia nuo potvynių.

## Istorija
Perušičius rašytiniuose šaltiniuose minimas nuo 1487 m. ir pavadintas jį įkūrusių didikų Perušičių garbei. Mieste pastatyta tvirtovė. XVI–XVII a. valdytas Osmanų. Nukentėjo per XX a. pab. Balkanų karą.

## Galerija

Crkva Perusic.jpg|Perušičiaus bažnyčia
Perusic kula.jpg|Tvirtovės bokštas
Samograd izbor 3.jpg|Grabovačos urvas
Jela car.JPG|Kėnio „Caro“ kamienas
Jakavonis

;Jakavonis
* Ambraziejus Jakavonis – kunigas;
* Gediminas Jakavonis – politikas, Seimo narys;
* Juozas Jakavonis-Tigras – partizaninio judėjimo dalyvis, politinis kalinys.
;Jakavonytė
* Angelė Jakavonytė – valstybės tarnautoja, politikė.
Dzūkijoje (Merkinė, Druskininkai) paplitusi pavardė. Kamienas *jakav-* yra iš krikšto vardo rus.,  (= ).

## Šaltiniai
Sadarkas

**Sãdarkas**  () – centrinis Londono rajonas.

## Etimologija

Sadarko pavadinimas reiškia „pietinis gynybinis darbas“ ( ir yra kildinamas iš senosios anglų kalbos (sūþ (pietūs) ir weorc (darbas)).

## Istorija

Sadarkas buvo įkurtas prie Temzės, pelkėtoje vietovėje. Naujausi kasinėjimai atskleidė priešistorinę veiklą, įskaitant ankstyvojo arimo, laidojimo,  piliakalnių ir ritualinės veiklos įrodymus. Sadarke veikė „Globe“ teatras, yra trys metro stotys, atrakcionai, XII a. gotikinė katedra.

## Šaltiniai
Pranelgėlis

**Pranelgėlis** – ežeras Lietuvoje, Zarasų rajone, 2,5 km į pietvakarius nuo Degučių. Ežero ilgis iš šiaurės į pietus – 0,24 km, plotis – iki 0,15 km. Altitudė 143,6 m. Krantai žemi, plačiai užpelkėję. Ežeras gausiai užžėlęs vandens augalija. Pelkės pakraščiai apaugę medžiais ir krūmynais – ežerą supa Gražutės miškas. Šiaurėje per pelkę siaura protaka jungiasi su didesniu Pranelgio ežeru (Antalieptės HE tvenkinio intako Pranelgėlio upelio baseinas). Šalia įsikūręs Šiukščių kaimas.

## Šaltiniai
Pranelgis

**Pranelgis** – ežeras Lietuvoje, Zarasų rajone, 2,5 km į pietvakarius nuo Degučių. Ežero ilgis iš pietvakarių į šiaurės rytus – 0,68 km, plotis – iki 0,21 km. Altitudė 143,1 m. Krantai žemi, plačiai užpelkėję, pelkės pakraščiai apaugę medžiais ir krūmynais. Ežerą supa Gražutės miškas, tik šiaurinėje pakrantėje plyti pievos ir įsikūręs Sniegiškių kaimas. Pietuose ežeras per pelkę siaura protaka jungiasi su mažesniu Pranelgėlio ežeru. Šiaurės vakaruose išteka Pranelgėlio upelis link Antalieptės HE tvenkinio (Šventosios upės baseinas).

## Šaltiniai
Pakeleivis 2

**Pakeleivis 2** () – 2003 m. JAV sukurtas trileris, 1986 m. juostos tęsinys.
 
## Pagrindiniai aktoriai
: *Aktorius – vaidmuo*
* C. Thomas Howell – Džimas Halsis
* Kari Wuhrer – Megė
* Jake Busey – Džekas
* Janne Mortil – seržantė Kibi
* Makenzie Gray – leitenantas
* Shaun Johnson – šerifas Kastiljas

## Turinys

Po susidūrimo su kelio maniaku, Džimas taip ir neišsivadavo iš nuolat sugrįžtančių košmarų. Tapęs policininku, po 15 metų jis, gelbėdamas pagrobtą vaiką, viršijo įgaliojimus ir buvo pašalintas iš tarnybos. Sužinojęs apie tai, kapitonas Estridžas, dalyvavęs ankstesniuose įvykiuose, pakviečia jį atvykti paviešėti pas save. Džimas išsirengia į kelionę drauge su Mege. Pakeliui, nors jis ir prieštarauja, draugė paima pakeleivį, kuris pasirodo esąs maniakas. Jiems pavyksta šiuo atsikratyti, tačiau, atvykę pas Estridžą, randa išžudytą šeimą bei patys tampa pagrindiniais įtariamaisiais. Bėgant nuo policijos, Džimas žūna ir Megė, norėdama išlikti gyva, priversta viena persekioti maniaką.
Pavao Ritter Vitezović

**Pavao Vitezovičius Riteris** (*Pavao Ritter Vitezović*, 1652 m. sausio 7 d. – 1713 m. sausio 20 d.) – Habsburgų imperijoje gyvenęs kroatų istorikas, rašytojas, kalbininkas, vienas vadinamosios Didžiosios Kroatijos koncepcijos kūrėjų.

Gimė kroatės ir Elzaso vokiečio šeimoje. Baigė Zagrebo jėzuitų gimnaziją, vėliau studijavo Šv. Jeronimo kolegijoje Romoje. Grįžęs apsigyveno Bogenšperko pilyje, domėjosi gamtos mokslais. Vėliau dirbo savivaldoje, dalyvavo kare prieš turkus. 1694 m. Zagrebe įsteigė spaustuvę.

Pavao Vitezovičius Riteris savo veikaluose išdėstė ilyrizmo teoriją, kuri teigė, kad slavai yra kilę iš kroatų, o šie – iš ilyrų. Siekė visų žemių tarp Baltijos, Juodosios ir Adrijos jūrų sujungimo po Habsburgų imperijos valdžia. Siekė įvesti kroatišką rašybą, kurioje kiekvieną garsą atitiktų viena atskira raidė (tą įgyvendino Liudevitas Gajus).

## Svarbiausi veikalai
* Sigeto apgultis (*Odiljenje sigetsko*, poema 1684 m.)
* Kronika, arba viso pasaulio amžių priminimas (*Kronika aliti spomen vsega svijeta vikov*, 1696 m.)
* Kroatija, atgimusi valdant imperatoriui Leopoldui Didžiajam (*Croatia rediviva regnante Leopoldo Magno caesare*, 1700 m.)
* Stematografija, arba ilyrų herbų atvaizdavimas, aprašymas ir atkūrimas (*Stemmatographia sive armorum Illyricorum delineatio*, 1701 m.)
* Du raudančios Kroatijos amžiai (*Plorantis Croatiae saecula duo*, lyrinis epas, 1703 m.)
* Bosnijos užgrobimas, arba paskutinio Bosnijos karaliaus Stepono valdymas ir žūtis (*Bossna captiva, sive regnum et interitus Stephani ultimi Bossnae regis* 1712 m.)
* Serbijos apžvalgos aštuonios knygos (*Serbiae Illustratae Libri Octo*; pirmoji Serbijos istorija, išliko rankraštis).
* Kroatų kalbos gramatika (*Grammatica Croatica*, rankraštis)
* Lotynų–kroatų kalbų žodynas (*Lexicon Latino‑Illyricum*, rankraštis)

## Šaltiniai
Pakeleivis (2007 filmas)

**Pakeleivis** () – 2007 m. JAV sukurtas trileris, 1986 m. juostos perdirbinys.
 
## Pagrindiniai aktoriai
: *Aktorius – vaidmuo*
* Sean Bean – Džonas Raideris
* Zachary Knighton – Džimas Halsis
* Sophia Bush – Greisė
* Neal McDonough – leitenatas Estridžas
* Kyle Davis
* Skip O‘Brien
* Yara Martinez

## Turinys

Studentų Pora Džimas ir Greisė susiruošia atostogų. Važiuodami Meksikos dykuma, jie paima pakeleivį, prisistačiusį Džonu Raideriu. Pastarasis netrukus pradeda jiems grasinti, tačiau jaunuoliai sugeba išstumti jį iš automobilio. Kai atrodo, kad pavojus praėjo, juos aplenkia kitas automobilis, kuriame su kitais žmonėmis važiuoja ir Raideris. Džimas su Greise bando juos perspėti, tačiau nesuvaldo mašinos ir nuvažiuoja nuo kelio. Eidami keliu, vėliau jie randa automobilį ir išžudytą šeimą. Bandydami pakviesti pagalbą, jiedu patys tampa pagrindiniais įtariamaisiais, tačiau Raideris turi tikslą tęsi žaidimą: išžudęs policinkus, jis padeda Džimui ir Greisei pabėgti.

## Apdovanojimai
* Teen Choice apdovanojimas – geriausia aktorė (S. Bush)
* World Stunt apdovanojimas (nominacija) – geriausias darbas su automobiliais
Vjenceslav Novak

**Venceslavas Novakas** (*Vjenceslav Novak*; 1859 m. rugsėjo 11 d. – 1905 m. rugsėjo 20 d.) – Kroatijos rašytojas realistas, dramaturgas, muzikos istorikas.

## Biografija
Gimė čekų imigrantų šeimoje Senyje. 1879 m. baigė Mokytojų rengimo kolegiją Zagrebe ir iki 1884 m. dirbo mokytoju Senjyje. Vėliau 1887 m. baigė Prahos konservatoriją. Grįžo į Zagrebą, dirbo muzikos mokytoju, taip pat grojo vargonais, kūrė muziką, tyrinėjo muzikos teoriją ir istoriją. Išleido kelis muzikos vadovėlius mokykloms. Redagavo muzikos žurnalus *Gusle* (1892 m.), *Glazba* (1893 m.).

Gyveno skurdžiai, turėjo didelę šeimą, mirė susirgęs tuberkulioze.

## Kūrybos bruožai
Venceslavas Novakas sukūrė realistinių novelių, pjesių, poezijos, parašė keletą romanų. Kūriniuose daugiausia aptariamas inteligentijos gyvenimas, neryžtingumas, būdingas psichologizmas (ypač moterų), itin išsamiai analizuojami gyvenamojo laikotarpio visuomenės procesai.

## Žymiausi kūriniai

* Pavlas Šegota (*Pavao Šegota*, 1888 m.)
* Nikola Baretičius (*Nikola Baretić*, 1896 m.)
* Paskutinieji Stipančičiai (*Posljednji Stipančići*, 1899 m.)
* Du pasauliai (*Dva svijeta*, 1901 m.)
* Titas Dorčičius (*Tito Dorčić*, 1906 m.)

## Šaltiniai
Etninės grupės Londone

**Etninės grupės Londone** – Londone gyvenančios įvairios etninės grupės ir tautinės mažumos. 2011 m. duomenimis, Londone gyveno 8 173 941 žmonės, 44,9% buvo baltaodžiai britai. 37% žmonių buvo gimę ne Didžiojoje Britanijoje, iš jų – ne Europoje 24,5%.

## Kilmė

## Etninės grupės pagal Londono rajonus

File:White Greater London 2011 census.png|Baltieji
File:Asian Greater London 2011 census.png|Azijiečiai
File:Black Greater London 2011 census.png|Juodieji
File:British Greater London 2011 census.png|Britai
File:Irish Greater London 2011 census.png|Airiai
File:White other Greater London 2011 census.png|Europiečiai
File:Indian Greater London 2011 census.png|Indai
File:Pakistani Greater London 2011 census.png|Pakistaniečiai
File:Bangladeshi Greater London 2011 census.png|Bengaliečiai
File:Chinese Greater London 2011 census.png|Kinai
File:African Greater London 2011 census.png|Afrikiečiai
File:Caribbean Greater London 2011 census.png|Karibų salų gyventojai
File:Arab Greater London 2011 census.png|Arabai
Londono šv. Pauliaus katedra

**Londono Šv. Pauliaus katedra** () – baroko stiliaus katedra Londone, Jungtinėje Karalystėje. Perstatyta nuo 1672 iki 1710 m., architektas – Kristoferis Renas. Šv. Pauliaus katedra laikoma vienu žymiausių ir įsimintiniausių Londono objektų ir yra antra pagal dydį Didžiojoje Britanijoje po Liverpulio katedros.

1981 m. čia susituokė princas Čarlzas ir princesė Diana. Bažnyčioje palaidoti Horacijus Nelsonas ir Artūras Veleslis. Rengiami jubiliejai, valstybinės šventės.

## Priešistorė
Romos Britanijos laikotarpiu dabartinės katedros teritorijoje stovėjo šventykla skirta romėnų deivei Dianai.

Pirmieji mediniai krikščioniški maldos namai dedikuoti Šv. Pauliui pastatyti 604 m. Etelberto I valdymo laikotarpiu. Vėliau bažnyčia sudegė, bet 685 m. pastatyta nauja. 962 m. vikingų kariai sudegino bažnyčią. 1087 m. pastatyta trečioji bažnyčia, kuri vėliau sudegė gaisro metu.

1256 m. pastatyta senoji Šv. Pauliaus katedra, kuri 1666 m. Didžiojo Londono gaisro metu sudegė.

## Istorija
1672 m. pradėti naujos Šv. Pauliaus katedros statybos darbai. 1710 m. užbaigtos dabartinės Šv. Pauliaus katedros statybos, kurioms panaudotos 70 tūkst. t akmens.

Iki 1963 m. Šv. Pauliaus katedra buvo aukščiausias pastatas Londone.

## Šaltiniai

## Nuorodos
* Oficiali svetainė
1957 m. pasaulio moterų rankinio čempionatas

**1957 m. pasaulio moterų rankinio čempionatas** – 1-asis pasaulio moterų rankinio čempionatas, kuris vyko 1957 m. liepos 13 - liepos 20 dienomis Viroviticos ir Belgrado miestuose Jugoslavijoje.

Čempionato nugalėtojomis tapo nei karto nepralaimėjusios Čekoslovakijos rinktinė.

## Grupinės varžybos
### A grupė
	

### B grupė

### C grupė

## Pagrindinis turas
### 1 grupė

### 2 grupė

## Kvalifikacinis etapas
### Dėl 7-9 vietų

### Finalai

;5 vieta

;Bronzinis finalas

; Auksinis finalas

## Šaltiniai
2017 m. LFF I lyga

**2017 m. LFF I lyga** – antrosios pakopos futbolo pirmenybės, vykusios Lietuvoje 2017 m. kovą–spalį. Turnyras vyko vieningoje lygoje.

## Licencijavimas

I lygos licencijas pirminiame etape gavo 13 pareiškėjų. Po apeliacijų ir pateiktos papildomos dokumentacijos licencijos suteiktos Kėdainių „Nevėžiui“, Vilniaus „Vyčiui“ ir „Panevėžiui“.

## Komandos

2017 m. I lygos sezone dalyvavo 15 komandų.

## Rezultatai

Tvarkaraštis paskelbtas kovo 23 d., pirmosios rungtynės sužaistos kovo 24 d. Iš viso per du ratus komandos sužaista 30 turų, kiekviena ekipa po 28 rungtynes, iš viso – 210 rungtynių. Nugalėtojais tapo „Palanga“, kuri sportiniu principu iškovojo teisę 2018 m. žaisti A lygoje. Gargždų „Banga“ liko antroje vietoje, o dėl patekimo į A lygą varžėsi su A lygoje septintąją vietą užėmusia „Stumbro“ ekipa (pralaimėjo 1-2 ir 0-3).

### Galutinė lentelė

|}

„Šilutė“ licencijavosi 2018 m. I lygai, tačiau jų sudėtis buvo per silpna, todėl nusprendė trauktis į II lygą. „Tauras“ 2018 m. nepanoro licencijuotis nei I, nei II lygai. „Utenio“ pagrindinė komanda nusprendė trauktis į 2018 m. I lygą, todėl dubleriai iš jos buvo perkelti į žemesnį divizioną.

### Snaiperiai
* Gvidas Juška – 17 įvarčių;
* Maksim Lukashevich – 16 įvarčių;
* Vaidas Viktoravičius – 16 įvarčių.

## Šaltiniai

## Nuorodos
* Lietuvosfutbolas.lt (2017-12-02)
* Lithuania 2017 LFF 1 lyga (Almis.sritis.lt)
* LFF 1 lyga, Summary 2017 (Almis.sritis.lt)
Captain Fantastic and the Brown Dirt Cowboy

**„Captain Fantastic and the Brown Dirt Cowboy“** – devintas studijinis britų atlikėjo Elton John albumas, išleistas 1975 m. gegužės 19 d. „DJM“ (Jungtinėje Karalystėje) ir „MCA“ (Jungtinėse Valstijose) kompanijų. Tai autobiografinis Eltono Džono (Captain Fantastic) ir jo kolegos dainų teksto autoriaus Bernie Taupin (Brown Dirt Cowboy) albumas apie judviejų ankstyvuosius veiklos metus. Albumas pasiekė 1-ąją vietą Amerikos Billboard 200 sąraše ir jo kopijų buvo parduota 1,4 milijonų vos per pirmas 4 dienas – tai buvo pirmasis jo albumas, sugebėjęs tą padaryti. Kanadoje albumas taipogi užėmė 1-ąją vietą. Tai buvo paskutinis albumas, prie kurio kūrimo prisidėjo nuolatinė Eltono grupinė sudėtis – Dee Murray (bosinė gitara), Nigel Olsson (būgnai) ir Davey Johnstone (gitara), iki pat kol jie vėl susibūrė 1983 m.

1975 m. gegužę albumas tapo auksiniu (netgi dvi savaites prieš albumo išleidimą), o 1993 m. tapo triskart platininiu. 2003 m. „Rolling Stone“ žurnalo 500 geriausių visų laikų albumų sąraše užėmė 158-ąją vietą. 

## Dainų sąrašas
Visas dainas parašė Elton John ir Bernie Taupin, išskyrus kur pažymėta.

#### Pirmoji pusė

# „Captain Fantastic and the Brown Dirt Cowboy“ – 5:46
# „Tower of Babel“ – 4:28
# „Bitter Fingers“ – 4:35
# „Tell Me When the Whistle Blows“ – 4:20
# „Someone Saved My Life Tonight“ – 6:45

#### Antroji pusė

# „(Gotta Get a) Meal Ticket“ – 4:01
# „Better Off Dead“ – 2:37
# „Writing“ – 3:40
# „We All Fall in Love Sometimes“ – 4:15
# „Curtains“ – 6:15

### Papildomi įrašai (1995–1996 pateikė Mercury ir Rocket)

# „Lucy in the Sky with Diamonds“ (John Lennon/Paul McCartney) – 6:18
# „One Day (At a Time)“ (John Lennon) – 3:49
# „Philadelphia Freedom“ – 5:22

### Papildomi įrašai (2005 – 30 metų jubiliejaus Deluxe Edition)

# „House of Cards“ – 3:12

## Išnašos
Pamela Villoresi

**Pamela Vilorezi** (, g. 1957 m. sausio 1 d.) – italų kino, teatro ir televizijos akorė.

## Biografija
Pamela gimė italo ir vokietės šeimoje. Baigusi mokyklą, vėliau mokėsi buhalterijos ir vaidino vietiniame Prato miesto teatre „Teatro Metastasio“. 
1975 m. debiutavo kine, o po metų sulaukė pripažinimo suvaidinusi viename pelningiausių metų filmų dramoje „Stelos atminimui“. Pagrindinė jos scena yra teatras, kuriame sukūrė daugiau kaip 100 įvairių vaidmenų.

## Filmografija

* Dimmi che fai tutto per me (1976)
* Stelos atminimui (1976)
* Vizi privati, pubbliche virtù (1976)
* Per Sacharą (1977)
* Il gabbiano (1977)
* Il giocattolo (1979)
* Bersaglio altezza uomo (1979)
* Splendor (1989)
* Password (1989)
* Pummarò (1990)
* Evelina e i suoi figli (1990)
* Dicembre (1990)
* Una vita scellerata (1990)
* Il sole anche di notte (1990)
* Death has a bad reputation (1990)
* I banchieri di Dio - Il caso Calvi (2002)
* Era mio fratello (2008)
* Amore 14 (2009)
* Amici miei - Come tutto ebbe inizio (2011)
* La grande bellezza (2013)
* Ho ucciso Napoleone (2015)
* Orecchie (2016)
* Youtopia (2018)
* Visam gyvenimui (2021)

## Apdovanojimai
* David di Donatello nominacija – geriausia antrojo plano aktorė (1989 ir 1990 m.)
* Ciak d'oro nominacija – geriausia antrojo plano aktorė (1991 m.)
* Nastro d'argento nominacija – geriausia aktorė (1991 m.)
* Nastro d'argento – specialus apdovanojimas (2014 m.)

## Šaltiniai

## Nuorodos

* IMDb profilis
Pūstoška

**Pūstoška** arba **Repesčia** – ežeras Lietuvoje, Zarasų rajone, 3 km į pietryčius nuo Degučių, Gražutės miške. Ežero ilgis iš šiaurės vakarų į pietryčius – 0,22 km, plotis – iki 0,12 km. Altitudė 152,6 m. Krantai aukšti, tik pietinis krantas žemas. Krantai ištisai apaugę medžiais. Ežeras nenutekantis, priklauso Šventosios upės baseinui.

## Šaltiniai
Raguoliukas (12230324)

**Raguoliukas** - ežerėlis Lietuvoje, Zarasų rajone, 10,5 km į pietvakarius nuo Zarasų, Gražutės miške, 0,04 km į rytus nuo Šiurpio ežero. Ežeras beveik apvalus, jo skersmuo ~ 0,08 km. Altitudė 153,8 m. Rytinis krantas aukštokas, kiti žemi, ištisai apaugę medžiais. Pietuose siaura protaka jungiasi su 1,4 ha bevardžiu ežeru. Ežeras nenutekantis, priklauso Šventosios upės baseinui.

## Šaltiniai
Rock of the Westies

**„Rock of the Westies“** – dešimtasis studijinis britų atlikėjo Elton John albumas, išleistas 1975 m. spalio 24 d. leidėjų kompanijų „DJM“ (Jungtinė Karalystė) ir „MCA“ (Jungtinės Valstijos). Kartu su „Captain Fantastic and the Brown Dirt Cowboy“ tais metais užėmė 1-ąją vietą Amerikos „Billboard 200“ sąraše, tai vieninteliai albumai sugebėję tą padaryti tuo metu. „Rock of the Westies“ buvo mažiau sėkmingas pačioje Anglijoje, kur užėmė tik 5-ąją vietą Jungtinės Karalystės albumų pardavimų sąraše. 

## Dainų sąrašas
Dauguma dainų parašytos Elton John ir Bernie Taupin, išskyrus kur pažymėta.

#### Pirmoji pusė

# „Medley (Yell Help/Wednesday Night/Ugly)“ (John, Davey Johnstone, Taupin) – 6:13
# „Dan Dare (Pilot of the Future)“ – 3:30
# „Island Girl“ – 3:42
# „Grow Some Funk of Your Own“ (John, Johnstone, Taupin) – 4:43
# „I Feel Like a Bullet (In the Gun of Robert Ford)“ – 5:28

#### Antroji pusė

# „Street Kids“ – 6:23
# „Hard Luck Story" (Ann Orson/Carte Blanche)“ – 5:10
# „Feed Me“ – 4:00
# „Billy Bones and the White Bird“ – 4:24

* CD formate albumas buvo sukombinuotas į vieną (1-9)

### Papildomi įrašai (1995–1996 pateikė Mercury ir Rocket)

# „Don't Go Breaking My Heart“ (su Kiki Dee) – 4:28
# „Planes“ – 4:31
# „Sugar on the Floor“ (Kiki Dee) – 4:31
Trafalgaro aikštė

**Trafalgaro aikštė** () – aikštė Vestminsteryje, Londone, pavadinta Trafalgaro mūšio garbei, kai anglų jūrinės pajėgos įveikė Ispanijos ir Prancūzijos laivyną. Šiaurinėje pusėje yra Londono nacionalinė galerija, rytinėje – Šv. Martyno bažnyčia. Centre yra fontanas, Nelsono statula, kurią supa keturi bronziniai liūtai.

Aikštėje vyksta politinės demonstracijos, sporto ir vieši renginiai, Naujųjų metų, Kalėdų šventės. Taip pat filmuoti filmai, tokie kaip „Casino Royale“ (1967) ir „Avengers“ (1960).
Here and There

**„Here and There“** – koncertinis britų atlikėjo Elton John albumas, išleistas 1976 m. balandžio 30 d. Oficialiai tai keturioliktas jo išleistas albumas, įskaitant ir ankstesnius nestudijinius albumus. Albumo pavadinimas reiškia du koncertus, "Here" – „Royal Festival Hall“ salėje, 1974 m. (Londone) ir "There" – „Madison Square Garden“ Niujorke, irgi 1974 m. (JAV).

Albumas buvo išleistas siekiant įvykdyti likusius įsipareigojimus su leidybine kompanija „DJM“ prieš Eltonui pradedant leisti albumus per savo paties įkurtą leidėjų kompaniją „Rocket Record Company“. Amerikoje šis albumas 1976 m. tapo auksiniu, o 1998 m. platininiu. CD formato albume taipogi yra įrašai iš koncerto Niujorke, kuriame paskutinį kartą girdimas gyvai ant scenos grojantis Džonas Lenonas.

## Dainų sąrašas

### Originalūs LP ir CD

#### Pirmoji pusė (Here)

# „Skyline Pigeon“ – 4:34
# „Border Song“ – 3:18
# „Honky Cat“ – 7:15
# „Love Song“ (su Lesley Duncan) – 5:25
# „Crocodile Rock“ – 4:15

#### Antroji pusė (There)

# „Funeral for a Friend / Love Lies Bleeding“ – 11:11
# „Rocket Man (I Think It's Going to Be a Long, Long Time)“ – 5:13
# „Bennie and the Jets“ – 6:09
# „Take Me to the Pilot“ – 5:48

### Papildomi įrašai (1995–1996 pateikė Mercury ir Rocket)

# „Country Comfort“ – 6:44
# „Bad Side of the Moon“ – 7:54
# „Burn Down the Mission“ – 8:25
# „Candle in the Wind“ – 3:57
# „Your Song“ – 3:56
# „Saturday Night's Alright for Fighting“ – 7:09
# „Grey Seal“ – 5:27
# „Daniel“ – 4:06
# „You're So Static“ – 4:32
# „Whatever Gets You thru the Night“ (su John Lennon) – 4:40
# „Lucy in the Sky with Diamonds“ (su John Lennon) – 6:15
# „I Saw Her Standing There“ (su John Lennon) – 3:17
# „Don't Let the Sun Go Down on Me“ – 5:57
# „The Bitch Is Back“ – 4:23
Tottenham Hotspur stadionas

**Tottenham Hotspur stadionas** – futbolo stadionas Totename, šiauriniame Londone, Anglijoje. Klubo Tottenham Hotspur namų arena, kurioje telpa 62 062 žiūrovai. Šiame stadione taip pat vyksta NFL rungtynės.

## Istorija

Anksčiau Totenamo klubas žaidė White Hart Lane stadione, kuris 2017 m. buvo nugriautas, o netrukus jo vietoje pastatytas naujasis, dabartinis stadionas. Jis oficialiai atidarytas 2019 m. balandžio 3 d. rungtynėmis tarp Tottenham Hotspur FC ir Crystal Palace FC klubų, kurias 2–0 laimėjo šeimininkai.

## Galerija

New_White_Hart_Lane_from_above_2017-05._trimmed_2.jpg
Tottenham_Hotspur_Stadium_under_construction_February_2019.jpg
East entrance of Tottenham Hotspur Stadium on Worcester Avenue.jpg


## Šaltiniai
Panevėžys B

**„Panevėžys B“** – Lietuvos futbolo komanda iš Panevėžio, „Panevėžio“ klubo dublerių ekipa.

## Istorija

2018 m. FK „Panevėžys“ tapo VŠĮ Futbolo akademija „Panevėžys“ dalininku. Šios akademijos, bei R. Sargūno sporto gimnazijos auklėtinių pagrindu buvo suburta dublerių ekipa.

FK Panevėžys dublerių ekipa pirmą kartą pirmenybėse dalyvavo 2019 m. Jie dalyvavo III pakopos pirmenybėse (LFF II lyga, Pietų zona). Ekipa užėmė ketvirtą vietą. Komandos puolimo lyderiais buvo Eimantas Abramavičius, pelnęs 12 įvarčių ir Armandas Kučys, pelnęs 14 įvarčių.

Panevėžys B siekė 2020 m. Pirmos lygos licencijos. 2020 m. komandos treneriu tapo Darius Žindulis. Stabiliu žaidimu nepasižymėjusi ekipa pateko į geriausių komandų aštuntuką, o tarp stipriausių liko paskutinėje (aštuntoje) vietoje. Ekipoje savo žaidimu išsiskyrė du septyniolikmečiai: Domantas Vaičekauskas ir Evaldas Urmonas. Iš karto po sezono pasirašytos sutartys su šiais žaidėjais. Domantas Vaičekauskas spėjo debiutuoti ir pagrindinėje komandoje.

2021 m. galutinėje komandų rikiuotėje liko ketvirti iš keturiolikos dalyvių.

2022 m. sezone rungtyniavo Pirmoje lygoje. Galutinėje komandų rikuotėje buvo dešimtoje vietoje.

2023 m. lapkričio 8 d. vyko paskutinis I lygos turas. Vienos iš rungtynių buvo Panevėžio derbis tarp Ekrano ir Panevėžio B. 87 min. Panevėžys B pelnė įvartį, po kurio Ekrano sirgaliai išbėgo į aikštę ir užsipuolė žaidėjus. Šeimininkų komandai–Ekranui, kuri neužtikrino saugumo savo namų rungtynėse, buvo skirtos sankcijos – 5000 EUR bauda ir rungtynių žaidimo be žiūrovų sankcija, taikytina septynerioms artimiausioms komandos „namų“ rungtynėms.

2023 m. lapkričio 21 d. iškovojo pergalę pereinamosiose rungtynėse prieš Hegelmann B ir išsaugojo vietą Pirmoje lygoje.

## Apranga

; Aprangų gamintojai
*  Hummel, nuo 2019

## Sezonai

|}

## Stadionai

* Namų rungtynes paprastai žaidžia Aukštaitijos stadione. 
* Šaltuoju metų laiku rungtyniauja Žemynos progimnazijos stadione.

## Panevėžys B sudėtis
*Atnaujinta *

 ?

## Treneriai
* Darius Žindulis, 2020 m.
* Dainius Gleveckas, 2021–2023 m.
* Povilas Lukšys, 2024–2025 m. 
* Linas Klimavičius, nuo 2026 m.

## Išnašos

## Nuorodos
* Oficiali klubo svetainė
* Pirma lyga (1lyga.lt)
* SOCCERWAY
* FLASHSCORE
* Globalsportsarchive
Salinis (Zarasų r., Dusetų sen., Vosgėlių km.)

**Salinis** – ežeras Lietuvoje, Zarasų rajone, 6 km į pietvakarius nuo Dusetų, Vosgėlių kaime. Ežeras trikampio formos su 0,52 ha sala centre, gausiai užžėlęs vandens augalija. Ežero ilgis iš šiaurės į pietus – 0,43 km, plotis – iki 0,42 km. Altitudė 104,1 m. Krantai žemi, pelkėti, tik rytinis krantas aukštas. Rytinėje pakrantėje auga miškelis, kitose pakrantėse plyti pievos, dirbami laukai. Šiaurėje išteka upeliukas link čia pat tekančio Žiegelės upelio (Šventosios upės intakas).

## Šaltiniai
Bekslis

**Bekslis** () – pietrytinis Londono rajonas, dar žinomas kaip **Bekslio kaimas** (), kuris apima didesnę užmiesčio teritoriją.

Bekslis anksčiau buvo Kento grafystės dalis. XX a. didėjant urbanizacijai, Bekslio gyventojų skaičius išaugo. 1935 m. buvo įkurta Bekslio savivaldybė, 1965 m. Bekslis buvo prijungtas prie Londono. Yra anglikonų, baptistų bažnyčios, geležinkelio stotis, karo aukų memorialas.
Haid parkas

**Haid parkas** () – parkas Londone, Jungtinėje Karalystėje, didžiausias iš keturių (Kensingtono sodai, Haid parkas, Grin parkas, Šv. Jokūbo parkas) viešųjų Londono Karališkųjų parkų grandinės, esančių miesto centre. 

Vakaruose Haid parkas ribojasi su Kensingtono sodais, pietryčiuose per Haid parko kampą su Grin parku. Haid parko pietryčių kampe, arba prie paminėtų keturių parkų grandinės yra prisišliejęs ir penktas – Bakingamo rūmų parkas, tačiau jis yra privatus ir neprieinamas pašaliniams. 

Parke yra dirbtinis ežerėlis, sukurtas 1730 metais pastačius užtvanką Vestburno upelyje. Ežerėlio didesnioji pietrytinė dalis, vadinama Serpentinu, yra Haid parko dalyje, kita šiaurvakarinė ežerėlio dalis, vadinama Longvateriu, yra Kensingtono sodų parko dalis. Per ežerėlį nutiestas automobilių ir pėsčiųjų tiltas yra riba tarp Haid parko ir Kensingtono sodų.

Parkas 1536 m. įkurtas Henriko VIII, 1637 m. atidarytas visuomenei, jame buvo rengiami gegužės 1-osios paradai. XVIII a. pradžioje parkas buvo atnaujintas ir pertvarkytas. Čia 1851 m. buvo surengta Didžioji paroda, kurios metu buvo eksponuojami kristaliniai rūmai, suprojektuoti Džozefo Pakstono. 

Haid parke nuo XIX a. populiaru rengti viešąsias kalbas ir demonstracijas. Yra speciali vieta kalbėtojams, rengiami debatai ir protestai. Koncertavusios „Pink Floyd“, „The Rolling Stones“ ir „Queen“ grupės.

## Šaltiniai
Salinis (Zarasų r., Dusetų sen. Žūkliškių km.)

**Salinis** – ežeras Lietuvoje, Zarasų rajone, 5 km į šiaurės rytus nuo Dusetų. Ežero ilgis iš šiaurės rytų į pietvakarius – 0,53 km, plotis – iki 0,31 km. Altitudė 115,4 m. Krantai aukšti, ištisai apaugę siauru medžių ir krūmų ruožu. Aplinkui daugiausia plyti pievos ir dirbami laukai. Pietvakariuose išteka upelis link netoliese tekančios Zaduojos upelės (Sartų ežero baseinas). Šalia įsikūrę Žukliškių ir Marciūniškių kaimai.

## Šaltiniai
Afrikinis savaninis kiškis

**Afrikinis savaninis kiškis** (*Lepus microtis*) – kiškinių šeimos žinduolis. Pastebimas Alžyre, Botsvanoje, Burundyje, Čade, Konge, Etiopijoje, Gambijoje, Gvinėjoje, Bisau Gvinėjoje, Kenijoje, Libijoje, Malyje, Mauritanijoje, Maroke, Mozambike, Namibijoje, Nigeryje, Ruandoje, Senegale, Siera Leonėje, Pietų Afrikos Respublikoje, Sudane, Tanzanijoje, Tunise, Ugandoje ir Zambijoje.

## Fizinės savybės
Tai vidutinio dydžio kiškiai. Jų uodegos trumpos, kailis šiurkštokas, įvairiose kūno vietose skirtingų spalvų: nugara gali būti pilkai ruda, pasturgalis – baltas, krūtinė, šonai ir kojos – rausvai rudi. Ausų galiukai juodi. Labai panašūs į kapinius kiškius, skiriasi tik priekinių dantų padėtis.

Afrikiniai savaniniai kiškiai užauga nuo 41 iki 58 cm ilgio, vidutinis svoris siekia apie 2 kg.

## Buveinė
Šie kiškiai aptinkami kalnuotose vietovėse, tarp miškų įsiterpusiose laukymėse, kuriuose gausu krūmynų. Taip pat gyvena akmeningose, miškingose stepėse, savanose.

## Dauginimasis

Lytinę brandą pasiekia aštuonių mėnesių amžiaus. Patelės veda jauniklius beveik ištisus metus. Nėštumas trunka nuo 25 iki 50 dienų. Vienoje vadoje gali būti nuo 2 iki 15 kiškiukų, kurie maždaug per mėnesį tampa savarankiški. Ką tik gimę mažyliai greitai atsimerkia ir pradeda bėgioti.

## Mityba
Afrikiniai savaniniai kiškiai yra žolėdžiai. Maitinasi žolelėmis, pirštuočių genties augalais. Ėda šakneles, kai kuriuos grybus, nukritusių vaisių minkštimą, riešutus, sėklas, šakniagumbius, graužia medžių žievę.

## Nuorodos
* Informacija anglų k.
* Vaizdinė medžiaga
Jugoslavijos moterų rankinio rinktinė

**Jugoslavijos moterų rankinio rinktinė** – komanda, atstovavusi buvusią Jugoslavijos valstybę tarptautinėse moterų varžybose. 1984 m. rinktinė laimėjo auksą olimpinėse žaidynėse.

## Dalyvavimas čempionatuose

### Olimpinės žaidynės

### Pasaulio čempionatas

## Šaltiniai
Mukulių II ąžuolas

**Mukulių II ąžuolas** – išskirtinis ąžuolas, kurio kamienas siekia 5,20 m. Jis auga Zarasų rajone, Mukulių kaime, netoli kelio , apie 100 m į priešingą pusę nuo Mukulių dvaro sodybos. Šis medis, kartu su Mukulių III–ju ąžuolu yra tiesiai priešais kaimo riboženklį į Zarasų pusę. Lankytinas objektas informaciniu ženklu nepažymėtas, supamas pasodintų lapuočių medžių jaunuolyno, todėl šiltuoju metų laiku nuo kelio beveik nematomas. Teritorija priklauso Zarasų miškų urėdijos Zarasų girininkijai (573 kv., 27 skl.).

Ąžuolas yra valstybinis gamtos paveldo objektas, paskelbtas saugomu LR Aplinkos ministro 2016 m. vasario 8 d. įsakymu Nr. D1-88.

## Duomenys

* Medžio rūšis – paprastasis ąžuolas (*Quercus robur L.*)
* Kamieno apimtis – 5,20 m
* Medžio aukštis – 16,5 m
* Amžius – duomenys nepateikiami 

## Nuorodos

* Saugomų teritorijų valstybės kadastras 
* Mukulių II ąžuolas (''arboristai.lt'')
* Mukulių II ąžuolas žemėlapyje (''www.vstt.lt'')
Mukulių III ąžuolas

**Mukulių III ąžuolas** – 4,50 m kamieno apimties ąžuolas, augantis Mukulių kaime (Zarasų sen.), Zarasų rajone. Ąžuolas stūkso lapuočių miško jaunuolyne, sunkiai matomas iš toliau. Pasiekiamas iš kelio  – apie 100 m į rytus (į priešingą pusę nuo Mukulių dvaro sodybos), orientuojantis į Mukulių riboženklį, pastatytą išvažiuojant į Zarasų pusę. Medis nepažymėtas kelio nuorodomis, lankymui nepritaikytas. Šalia, už 60 m į šiaurę (Zarasų kryptimi) nuo šio ąžuolo auga II-asis ąžuolas.

Mukulių III ąžuolas yra valstybės saugomas botaninis gamtos paveldo objektas paskelbtas saugomu Aplinkos ministro 2016 m.  vasario 8 d. įsakymu Nr. D1-88.

## Duomenys
 
* Medžio rūšis – paprastasis ąžuolas (*Quercus robur* L.)
* Kamieno apimtis – 4,50 m
* Medžio aukštis – 19,0 m
* Amžius – nenurodomas

## Nuorodos

* Saugomų teritorijų valstybės kadastras 
* Mukulių III ąžuolas (''arboristai.lt'')
* Mukulių III ąžuolas žemėlapyje (''www.vstt.lt'')
Blue Moves

**„Blue Moves“** – vienuoliktas britų atlikėjo Elton John albumas, išleistas 1976 m. spalio 22 d. Tai buvo antrasis Eltono dvigubas albumas po „Goodbye Yellow Brick Road“ ir pirmasis, išleistas jo paties įkurtos leidėjų kompanijos „Rocket Records Ltd“. Priešingai, nei ankstesnieji albumai, šis skambėjo tamsiau, tačiau pasiekė 3-iąją vietą pardavimuose. 

Po varginančio amerikietiško turo, Eltonas po šio albumo išleidimo koncertavo nedaug, o koncerto Wembley stadione metu 1977 m. pareiškė: „Aš nekoncertavau jau ilgą laiką. Buvo skausmingai sunku nuspręsti, grįžti į gastroles, ar ne. Taigi šįvakar aš nusprendžiau – tai bus paskutinis pasirodymas... Man yra daug svarbesnių dalykų, nei pasirodymai“. Po šio koncerto atlikėjas kuriam laikui nustojo daryti gyvus pasirodymus.

Pats Eltonas yra sakęs, kad tai vienas mėgstamiausių jo sukurtų albumų. 1976 m. spalį Jungtinėse Valstijose albumas tapo auksiniu, o tų pačių metų gruodį – platininiu. „Blue Moves“ dainos yra neretai atliekamos Eltono koncertuose, dažniausiai tai „Sorry Seems to Be the Hardest Word“, „Bite Your Lip“ ar „Tonight“. 

## Dainų sąrašas
Visas dainas parašė Elton John ir Bernie Taupin, išskyrus kur pažymėta.

#### Pirmoji pusė

# „Your Starter for...“ (Caleb Quaye) – 1:23
# „Tonight“ – 7:52
# „One Horse Town“ (John, James Newton Howard, Taupin) – 5:56
# „Chameleon“ – 5:27

#### Antroji pusė

# „Boogie Pilgrim“ (John, Davey Johnstone, Quaye, Taupin) – 6:05
# „Cage the Songbird“ (John, Johnstone, Taupin) – 3:25
# „Crazy Water“ – 5:42
# „Shoulder Holster“ – 5:10

#### Trečioji pusė

# „Sorry Seems to Be the Hardest Word“ – 3:48
# „Out of the Blue“ – 6:14
# „Between Seventeen and Twenty“ (John, Johnstone, Quaye, Taupin) – 5:17
# „The Wide-Eyed and Laughing“ (John, Johnstone, Newton Howard, Quaye, Taupin) – 3:27
# „Someone's Final Song“ – 4:10

#### Ketvirtoji pusė

# „Where's the Shoorah?“ – 4:09
# „If There's a God in Heaven (What's He Waiting For?)“ (John, Johnstone, Taupin) – 4:25
# „Idol“ – 4:08
# „Theme from a Non-Existent TV Series“ – 1:19
# „Bite Your Lip (Get Up and Dance!)“ – 6:43

## Išnašos
Mukulių IV ąžuolas

**Mukulių IV ąžuolas** – 4,90 m apimties kamieną turintis ąžuolas, augantis Mukulių kaime (Zarasų sen.), Zarasų rajone. Ąžuolas stūkso atvirame dirbamame lauke, gerai matomas iš toliau. Nuo kelio  (ties metaliniu šlagbaumu ant lauko keliuko) pasiekiamas už 200 m šiaurės kryptimi (link Avilio ežero). Medis nepažymėtas kelio nuorodomis, turi išskirtinį bruožą –  4 m aukštyje šakojasi į du kamienus, jame įkelta į didelį inkilą panaši dėžė.

Mukulių IV ąžuolas yra valstybės saugomas botaninis gamtos paveldo objektas paskelbtas saugomu Aplinkos ministro 2016 m.  vasario 8 d. įsakymu Nr. D1-88.

## Duomenys
 
* Medžio rūšis – paprastasis ąžuolas (*Quercus robur* L.)
* Kamieno apimtis – 4,90 m
* Medžio aukštis – 23,2 m
* Lajos skersmuo - 28 m
* Amžius – nenurodomas

## Nuorodos

* Saugomų teritorijų valstybės kadastras 
* Mukulių IV ąžuolas žemėlapyje (''www.vstt.lt'')
Mukulių tuopa

**Mukulių tuopa** – išskirtinė, 5,65 m kamieno apimties tuopa, auganti Zarasų rajone, Mukulių kaime (Zarasų sen.), buvusio Mukulių dvaro sodybos parke. Medis informaciniu ženklu nepažymėtas, auga supamas apleisto parko medžių ir krūmų. Surandamas apie 50 m nuo kelio  paėjus šlapiu mišku, 100 m nuo kaimo riboženklio, stovinčio Štadvilių pusėje. Teritorija priklauso Zarasų miškų urėdijos Zarasų girininkijai (572 kv., 11 skl.). 

LR Aplinkos ministro 2016 m. vasario 8 d. įsakymu Nr. D1-88 Mukulių tuopa paskelbta valstybės saugomu botaniniu gamtos paveldo objektu.

## Duomenys

* Medžio gentis: tuopa (*Populus* L.)
* Kamieno apimtis: 5,65 m
* Aukštis: 39,0 m
* Amžius: XIX a. antroje pusėje 

Duomenys apie medžio rūšį nepateikiami.

## Šaltiniai

## Nuorodos

* Saugomų teritorijų valstybės kadastras 
* Mukulių tuopa žemėlapyje (''vstt.lt'')
Čekoslovakijos moterų rankinio rinktinė

**Čekoslovakijos moterų rankinio rinktinė** – komanda, atstovavusi buvusią Čekoslovakijos valstybę tarptautinėse moterų varžybose. 1957 m. rinktinė laimėjo pirmąjį pasaulio moterų čempionatą.

## Dalyvavimas čempionatuose

### Olimpinės žaidynės

## Šaltiniai
Eglės Sesės

**Eglės Sesės** – neįprastos formos eglė, auganti Zarasų rajone, Degučių seniūnijoje, Gražutės miške, apie 4 km į pietryčius nuo Degučių. Teritorija priklauso Gražutės regioniniam parkui, Zarasų miškų urėdijos Gražutės girininkijai (100 kv., 16 skl.). Išskirtinis medis pritaikytas lankymui: pasiekiamas pagal kelio nuorodas iš kelio , prie medžio stovi informacinis stendas. Eglės kamienai keistai susikabinę, tarytum sesės. Kamienai suaugę 3,5 m aukštyje, skersmuo suaugimo vietoje – 1,40 m. 

Botaninis gamtos paveldo objektas – Eglės Sesės - paskelbtos saugomomis LR aplinkos ministro 2002 m. gruodžio 20 d. įsakymu Nr.652.

2022 m. duomenimis, eglės išbrauktos iš saugomų medžių sąrašo kaip sunykęs objektas.

## Duomenys

* Medžio rūšis: paprastoji eglė (*Picea abies* (L.) H.Karst.)
* Kamienų skaičius: 2
* Kamienų apimtis 1,3 m aukštyje – 2,58 ir 1,46 m
* Medžio aukštis – 36,1 m
* Amžius: ~120 metų

## Šaltiniai
1962 m. pasaulio moterų rankinio čempionatas

**1962 m. pasaulio moterų rankinio čempionatas** – 2-asis pasaulio moterų rankinio čempionatas, kuris vyko 1962 m. liepos 7 - liepos 15 dienomis Bukarešto, Brašovo, Ploješto ir Sibiu miestuose Rumunijoje.

Čempionato nugalėtojomis pirmą kartą tapo Rumunijos rinktinė. Japonija tapo pirmąja šalimi už Europos ribų, kuri dalyvavo pasaulio čempionate.

## Grupinės varžybos
### A grupė
	

### B grupė

### C grupė

## Pagrindinis turas
### 1 grupė

### 2 grupė

## Kvalifikacinis etapas
### Dėl 7-9 vietų

### Finalai

;5 vieta

;Bronzinis finalas

; Auksinis finalas

## Šaltiniai
TSRS moterų rankinio rinktinė

**Tarybų Sąjungos moterų rankinio rinktinė** – komanda, atstovavusi buvusiai Tarybų Sąjungos valstybei tarptautinėse moterų varžybose. 1976 m. ir 1980 m. rinktinė laimėjo auksą olimpinėse žaidynėse.

## Dalyvavimas čempionatuose

### Olimpinės žaidynės

## Šaltiniai
A Single Man

**„A Single Man“** – dvyliktasis studijinis britų atlikėjo Elton John albumas, išleistas 1978 m. spalio 16 d. Tų pačių metų spalio mėnesį, Jungtinėse Valstijose, albumas tapo auksiniu, o lapkritį platininiu. Kaip ir visi vėlyvojo aštuntojo dešimtmečio ir devintojo dešimtmečio jo albumai, kritikų vertinamas buvo įvairiai.

## Įrašymai
Tai pirmasis albumas, kurio dainų tekstus kūrė ne ilgametis Eltono kolega Bernie Taupin, bet Gary Osborne. Taip pat, šį albumą prodiusavo ne Gus Dudgeon'as ir gana ilgam laikui pasitraukė aranžuotojas Paul Buckmaster. Vis dėlto prie albumo įrašymo prisidėjo nuo senų dienų dirbantys su Eltonu muzikantai – perkusininkas Ray Cooper'is ir gitaristas Davey Johnstone'as. Priešingai nei ankstesniuose albumuose, dirbant su Bernie Taupin, pirmiausia Eltonas sukūrė melodijas, o po to tekstus padėjo kurti Gary Osborne. Be to, atliekant šio albumo dainas, Eltonas dainavo žemesniu registru. Daina „Song for Guy“ buvo sukurta po to, kai Eltonas sužinojo apie jo leidėjų kompanijos „Rocket“ jauno pasiuntinio Guy Burchett žūtį motociklo avarijoje. Viršelis albumui buvo padarytas netoli Vindsoro pilies, Berkšyre. 

## Dainų sąrašas
Visos dainos buvo parašytos Elton John ir Gary Osborne, išskyrus kur pažymėta.

#### Pirmoji pusė

# „Shine on Through“ – 3:45
# „Return to Paradise“ – 4:15
# „I Don't Care“ – 4:23
# „Big Dipper“ – 4:04
# „It Ain't Gonna Be Easy“ – 8:27

#### Antroji pusė

# „Part-Time Love“ – 3:16
# „Georgia“ – 4:50
# „Shooting Star“ – 2:44
# „Madness“ – 5:53
# „Reverie“ (John) – 0:53
# „Song for Guy“ (John) – 6:35

CD formato albume dainos sujungtos į vieną sąrašą (1-11)

### Papildomi įrašai (1998 pateikė Mercury)

# „Ego“ (John, Bernie Taupin) – 4:00
# „Flinstone Boy“ (John) – 4:13
# „I Cry at Night“ (John, Taupin) – 3:16
# „Lovesick“ (John, Taupin) – 3:59
# „Strangers“ – 4:46
Kurajus

**Kurajus** (, ) – baškirų ir totorių nacionalinis muzikos instrumentas – atvira išilginė fleita (pučiamasis aerofonas). Ilgis 45–100 cm, su 4 skylutėmis viršuje ir 1 apačioje. Tradiciškai kurajus gaminamas iš *Pleurospermum uralense* augalo stiebo.

Garsaeilis diatoninis; su perpūtimu išgaunama 2–2 ½ oktavos. Garsas nestiprus, tembras švelnus, minkštas.

Kurajumi grojama tiek solo partijose, tiek ansambliuose, juo pritariama uzliau (gerkliniam dainavimui), taip pat pučiamos dainų ir šokių melodijos, garsų pamėgdžiojimai, programinės pjesės, maršai. Griežia vyrai ir moterys.

Panašūs į kurajų instrumentai: kavalas, nėjus, frula.

## Šaltiniai

## Nuorodos
* Kurajumi groja Robertas Juldaševas
Imperinio karo muziejus

**Imperinio karo muziejus** () – nacionalinis Didžiosios Britanijos karo muziejus Londone. Įkurtas 1917 m. Muziejus iš pradžių turėjo rodyti eksponatus, susijusius su Didžiąja Britanija I pasauliniame kare. Po II pasaulinio karo muziejus gerokai išsiplėtė, dėl to pasidalino į penkias atšakas:

* Londone (pagrindinis)
* Duksforde
* Belfaste
* Londone
* Mančesteryje

Muziejaus kolekciją sudaro įvairūs dokumentai, paveikslai, filmų archyvai, istorinės nuotraukos, garso įrašai, yra biblioteka.
Baškirijos nacionalinis parkas

**Baškirijos nacionalinis parkas** (, ) – saugoma gamtos sritis Rusijoje, pietų Baškortostane, Meleuzo, Kugarči ir Burzios rajonuose. Įsteigtas 1986 m.

Nacionalinis parkas apima pietvakarinius Pietų Uralo šlaitus, esančius į vakarus nuo Uraltau kalnagūbrio. 91,8 % parko ploto dengia miškai (daugiausia plačialapių bei plačialapių-smulkialapių medžių, taip pat yra pušynų bei mišrių pušynų-beržynų). Parke auga 40 augalų, įtrauktų į Baškirijos raudonąją knygą ir 12 – į Rusijos raudonąją knygą. Sutinkami būdingi šiam kraštui gyvūnai – rudieji lokiai, vilkai, lapės, lūšys, barsukai, briedžiai, stirnos, voverės, miškinės kiaunės, šeškai, žebenkštys, šermuonėliai, ūdros, europinės audinės, baltieji ir pilkieji kiškiai, voverės-skraiduolės, burundukai, ondatros, ąžuolinės miegapelės, starai, didieji kiškiašokliai, vandens pelėnai ir kt., taip pat peri 148 paukščių rūšys, upėse plaukioja 32 žuvų rūšys (lydekos, taimeniai, kiršliai, starkiai).

Parku teka Nugušo, Belajos upės, sudarytas Nugušo tvenkinys. Gausu karstinių olų, tiltų, įgriuvų, skardžių, tarpeklių, trykšta šaltiniai, verdenės, krinta vaizdingas Kuperlios krioklys.


Водопад Куперля 2.jpg|Kuperlios krioklys
Карстовый мост Куперля.JPG|Kuperlios karstinis tiltas
Bashkiria's mountains.jpg|Kalnuotas parko kraštovaizdis
Nugush6.jpg|Atodangos prie Nugušo tvenkinio


## Šaltiniai
Nugušas

**Nugušas** (, ) – upė Rusijoje, pietų Baškirijoje; Belajos dešinysis intakas (Kamos baseinas). Prasideda Jurmatau kalnagūbryje Pietų Urale, teka į pietus miškingu Uralo kalnų tarpekliu. Žemupyje pasuka į pietvakarius ir suteka su Belaja į šiaurę nuo Meleuzo.

Didesni intakai: Toras, Uriukas (dešinieji), Kuža, Didžioji Kudaška (kairieji).

Upė minta daugiausia sniego tirpsmo vandenimis. Užšąla apie lapkričio pradžią, atitirpsta balandžio antrojoje pusėje. Ant upės sudarytas Nugušo tvenkinys (25 km²).

Nugušas teka vaizdingomis, retai gyvenamomis vietomis. Didžioji vagos dalis patenka į Baškirijos nacionalinį parką. Didžiausia gyvenvietė prie upės – Nugušas.

## Šaltiniai
Meleuzas

**Meleuzas** (, ) – miestas Rusijoje, pietų Baškirijoje, 225 km į pietus nuo Ufos, prie Belajos upės (ir jos intako Meleuzo žiočių); rajono centras. Geležinkelio stotis, praeina Ufos–Orenburgo plentas. Chemijos (mineralinių trąšų), statybinių medžiagų, maisto (pieno, cukraus, alaus), medienos apdirbimo pramonė. Veikia Ufos technikumo, Maskvos technologijų universiteto padaliniai. Veikia krašto muziejus, kultūros namai.

Tautinė sudėtis 2010 m.: rusai – 47,9 %, baškirai – 29,1 %, totoriai – 15,8 %, čiuvašai – 3,8 %, ukrainiečiai – 1,3 %.

## Istorija
Meleuzas įkurtas XVIII a. antroje pusėje kaip prekybinis centras prie Orenburgo trakto. Nuo 1863 m. – valsčiaus centras. XX a. 6-ajame dešimtmetyje Meleuze pradėta plėtoti pramonė, 1958 m. suteiktas miesto statusas.

## Šaltiniai
Kumertau

**Kumertau** (, ) – miestas Rusijoje, pietų Baškirijoje, 102 km į pietus nuo Sterlitamako, Pietų Uralo papėdėje. Geležinkelio stotis. Aviacijos (sraigtasparnių gamybos), maisto pramonė, veikia šiluminė jėgainė. Apylinkėse išgaunama nafta, gamtinės dujos.

2010 m. 61,1 % miesto gyventojų buvo rusai, 19 % – baškirai, 13 % – totoriai, 3,7 % – čiuvašai, 2 % – ukrainiečiai.

## Istorija
Kumertau (iš baškirų k. „anglies kalnas“) įkurtas 1947 m., pradėjus rusvųjų anglių gavybą. Nuo 1949 m. – miesto tipo gyvenvietė, nuo 1953 m. – miestas. Iki 2009 m. buvo svarbus anglių kasybos centras.

## Šaltiniai
Sibajus

**Sibajus** (bašk. ir ) – miestas Rusijoje, pietryčių Baškirijoje, 95 km į pietvakarius nuo Magnitogorsko, Užuralėje, prie Irendyko kalnagūbrio. Geležinkelio stotis (linija į Ufą), plentai link Kumertau, Magnitogorsko, Saros. Sibajus yra didelis kalnakasybos pramonės centras – kasama vario ir cinko rūda (yra >505 m gylio karjeras). Taip pat vystoma maisto (mėsos, duonos), mašinų ir įrengimų gamybos, medienos apdirbimo, statybinių medžiagų pramonė. Veikia Baškirijos valstybinio universiteto institutas, keletas kolegijų. Yra mečetė, stačiatikių cerkvė, veikia medresė, valstybinis dramos teatras, valstybinė filharmonija, vaikų teatras.

2010 m. 35,6 % miesto gyventojų buvo rusai, 53 % – baškirai, 8,3 % – totoriai.

## Istorija
XIX a. į rytus nuo Senojo Sibajaus kaimo įkurtas Naujasis Sibajus (*Ново-Сибаево*). 1913 m. apylinkėse atidaryta vario gavybos šachta. Intensyvi kalnakasyba pradėta XX a. 5-ajame dešimtmetyje, o 1955 m. Sibajui suteiktas miesto statusas.

## Šaltiniai
Tanalykas

**Tanalykas** (, ) – upė Rusijoje, pietų Baškirijoje ir Orenburgo srityje; Uralo dešinysis intakas. Prasideda Pietų Urale, Irendyko kalnagūbrio papėdėje. Teka į pietus, pradžioje kalnų slėniu, vėliau – lyguma. Žemupyje pasuka į rytus ir Orenburgo srityje įteka į ant Uralo sutvenktą Iriklinsko tvenkinį.

Didesni intakai: Makanas (kairysis), Turatka, Tašla, Jerangasas, Buzavlykas (dešinieji).

Tanalykas vandeningiausias pavasarį, rudenį dažnai išdžiūsta. Upė keliose vietose užtvenkta.

Prie upės įsikūręs Baimako miestas, stambios Buribajaus, Akjaro gyvenvietės.

## Šaltiniai
Didysis Ikas

**Didysis Ikas** (, ) – upė Rusijoje, pietų Baškirijoje ir Orenburgo srityje; Sakmaros dešinysis intakas (Uralo baseinas). Prasideda Pietiniame Urale, Zilairo plynaukštėje. Teka stačiašlaičiu slėniu pradžioje į vakarus, paskui pietop. Aukštupyje sudaro Muramdymovo tarpeklį. Įteka į Sakmarą Saraktašo apylinkėse (Orenburgo sritis).

Didžiausi intakai: Aselis, Didžioji Surenė, Urginka, Iniakas, Berdiašas (kairieji), Uskalykas, Nakasas, Mažasis Ikas (dešinieji).

Maitinasi daugiausia sniego tirpsmo vandenimis.

Didesnės gyvenvietės prie upės: Mrakovas, Isiangulovas.

## Šaltiniai
Pietų Uralo rezervatas

**Pietų Uralo valstybinis gamtinis rezervatas** (, ) – saugoma gamtos sritis Rusijoje, vidurio rytų Baškirijoje bei Čeliabinsko srityje, apima aukščiausią Pietinio Uralo kalnų dalį. Įsteigtas 1978 m.

90 % rezervato yra Baškirijos Belorecko rajone, likę 10 % – Čeliabinsko srities Katav Ivanovsko rajone. Rezervatas apima keletą Pietų Uralo kalnagūbrių (Mašako, Kumardako, Zigalgos), tarp jų – aukščiausią Baškirijoje Jamantau masyvą (1640 m). Pietų Uralo rezervate prasideda daug vandeningų upių – Inzeras, Juriuzanė, Katavas, Mažasis Inzeras, Tiulmenė.

89 % rezervato ploto dengia miškai (daugiausia spygliuočių miškai, beržynai, drebulynai), aukštikalnėse būdingos pievos, tundra. Rezervate gyvena ~50 žinduolių rūšių (tarp jų – rudieji lokiai, briedžiai, elniai), 168 paukščių rūšys (iš jų 139 – perinčios).


4 дня до нового года (9).JPG|Miškai žiemą
Река Большой Инзер..jpg|Inzero slėnis
Лось. Случайная встреча.jpg|Briedis rezervato miške
Еракташ 2.jpg|Vaizdas nuo Jerkatašo kalno


## Šaltiniai
Vilniaus regioninis biomedicininių tyrimų etikos komitetas

**Vilniaus regioninis biomedicininių tyrimų etikos komitetas** (VRBTEK) &mdash; savarankiškas, juridinio asmens teisių neturintis *sui generis* darinys, veikiantis prie Vilniaus Universiteto.
Įkurtas 2008 m. vadovaujantis Lietuvos Respublikos Biomedicininių tyrimų etikos įstatymo 22 straipsniu. 

## Veiklos teritorinės ribos

**VRBTEK** išduoda leidimus atlikti biomedicininius tyrimus tyrimo centruose esančiuose **[[Vilniaus apskritis|Vilniaus]], [[Panevėžio apskritis|Panevėžio]], [[Šiaulių apskritis|Šiaulių]], [[Utenos apskritis|Utenos]]** apskrityse.

## Veikla

VRBTEK pagrindinės veiklos &mdash; teikiamų dokumentų biomedicininiams tyrimams mokslinis-etinis vertinimas ir leidimų atlikti biomedicininius tyrimus išdavimas; atliekamų vykdomų tyrimų priežiūra.

## Nuorodos
* Lietuvos bioetikos komiteto tinklapis ;
Simas (upė)

**Simas** (, ) – upė Rusijoje, vidurio Baškirijoje ir Čeliabinsko srityje; Belajos dešinysis intakas (Kamos baseinas). Prasideda Pietinio Uralo vakariniuose šlaituose. Aukštupyje teka į šiaurės vakarus, toliau – į pietvakarius daugiausia siaurais, skardingais tarpukalnių slėniais. Žemupyje slėnis išplatėja, salpa tampa pelkėta. Pakrantės miškingos. Įteka į Belają į pietryčius nuo Ufos, 561 km nuo žiočių.

Didesni intakai: Lemeza, Ukas, Inzeras (kairieji), Minjaras, Aša (dešinieji).

Užšąla lapkričio viduryje, atitirpsta balandį. Žemupyje laivuojama. Upės slėnyje gausu karstinių darinių (žymiausias – Igantjevo urvas). Aukštupyje patvenkta (sudarytas Simo tvenkinys).

Prie upės įsikūrę Simo, Minjaro, Ašos miestai (Čeliabinsko sr.), stambi Ulu Teliako (Baškirija) gyvenvietė.

## Šaltiniai
Simas (reikšmės)

**Simas** gali reikšti:
* Simas – vyriškas vardas;
* Simas – miestas Rusijoje, Čeliabinsko sr.;
* Simas – upė Rusijoje; Belajos intakas;
* Simas – miestelis šiaurės Suomijoje;
* Simas – keleto gyvenviečių Indonezijoje, Javos saloje pavadinimas;

Taip pat žr. Symas.